jkorsvik/nowiki_second_scrape_merged huggingface dataset:
Keith Reid

Keith Stuart Brian Reid (født 19. oktober 1946 i Welwyn Garden City i Hertfordshire) er en engelsk låtskriver mest kjent for å skrive tekstene til rockegruppen Procol Harum.
Selv om han ikke spilte noe instrument eller sang, var han en viktig del av Procol Harums suksess og ble anerkjent som medlem av bandet. Han skrev så godt som samtlige av bandets originallåter sammen med vokalisten i bandet, Gary Brooker. Hans mest kjente tekst er på låta «A Whiter Shade of Pale» fra 1967, som solgte seks millioner singler verden over.  


== Referanser ==


== Eksterne lenker ==
(en) Keith Reid på Internet Movie Database 
(en) Keith Reid hos Internet Broadway Database 
(en) Keith Reid på Discogs 
(en) Keith Reid på MusicBrainz 
(en) Keith Reid på Spotify 
(en) Procol Harum.com Keith Reid-biografi
Seljefly

Seljefly (Orthosia spp.) er en slekt av nattfly som tilhører underfamilien Hadeninae. Det er en artsrik slekt med ca. 85 beskrevne arter, 11 av disse forekommer i Europa.


== Utseende ==
Middelsstore (vingespenn 24 – 41 mm for de norske artene), kraftige nattfly, mer eller mindre brune på farge. Hannene har smalt fjærformede antenner. De er en ganske enhetlig gruppe, forvingene er gråbrune, brune eller rødbrune på farge. Bakvingene er hvite eller grå. Larvene er vanligvis grønnlige.


== Levevis ==
Navnet seljefly viser ikke til larvenes næringsplanter, men til at disse artene gjerne besøker blomstene (gåsunger) til selja tidlig på våren. De voksne sommerfuglene flyr om natten, tidlig på våren. De er blant de første nattflyene som er på vingene etter vinteren. De kommer ofte til lys i ganske store antall. Larvene lever mest på ulike løvtrær og busker, men også på urter.


== Utbredelse ==
I Norge er variabelt seljefly og buemerket seljefly utbredt over det meste av landet, mens plettseljefly og tverrlinjet seljefly finnes nord til Trøndelag, de andre artene bare i det sørligste landsdelene.


== Systematisk inndeling / europeiske arter ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien Noctuoidea
Familien nattfly, Noctuidae
Underfamilien Hadeninae
Stammen Hadenini
Slekten seljefly, Orthosia Ochsenheimer, 1816
underslekten Cororthosia
punktseljefly, Orthosia gracilis (Denis & Schiffermüller, 1775)
brunbåndet seljefly, Orthosia opima (Hübner, 1809)
Underslekten Monima
tverrlinjet seljefly, Orthosia cerasi (Fabricius, 1775)
lite seljefly, Orthosia cruda (Denis & Schiffermüller, 1775)
Orthosia cypriaca Hacker, 1996
Orthosia dalmatina (Wagner, 1909)
gult seljefly, Orthosia miniosa (Denis & Schiffermüller, 1775)
plettseljefly, Orthosia populeti (Fabricius, 1775)
Orthosia sordescens Hreblay, 1993
Underslekten Orthosia (i snever forstand)
variabelt seljefly, Orthosia incerta (Hufnagel, 1766)
Underslekten Semiophora
buemerket seljefly, Orthosia gothica (Linnaeus, 1758)


== Kilder ==
Norges sommerfugler – Nattfly
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Svenska Fjärilar, med bildegalleri
Fauna Europaea, utbredelsesdatabase for europeiske dyr


== Eksterne lenker ==
(en) seljefly i Global Biodiversity Information Facility 
(no) seljefly hos Artsdatabanken 
(sv) seljefly hos Dyntaxa 
(en) seljefly hos Fauna Europaea 
(en) seljefly hos ITIS 
(en) seljefly hos NCBI 
(en) Kategori:Orthosia – bilder, video eller lyd på Wikimedia Commons 
Orthosia (Ochsenheimer) – detaljert informasjon på Wikispecies
InsideOut

InsideOut Music (eller InsideOut) er et uavhengig plateselskap som har spesialisert seg på utgivelse av progressiv rock og progressiv metal-album. Det ble startet i Tyskland, og har siden utvidet virksomheten til å dekke hele Europa samt at de har et søsterselskap i USA som heter InsideOut Music America.


== Artister ==
A.C.T
Amaseffer
Asia
Aspera
Ayreon
Beardfish
California Guitar Trio
Chroma Key
Derek Sherinian
Devin Townsend
Dominici
Enchant
Evergrey
Fates Warning – kun DVD-utgivelser
Frost*
GPS
IQ
James LaBrie
Jelly Jam, The
Jerry Gaskill
Jughead
Kaipa
Kevin Moore
King's X
Kino
Mastermind
Neal Morse
OSI
Paatos
Pain of Salvation
Pallas
Planet X
Poverty's No Crime
Pure Reason Revolution
Riverside
Ray Wilson
Ryo Okumoto
Saga
Shadow Gallery
Slavior
Spock's Beard
Star One
Stream of Passion
Steve Hackett
Steve Howe
Symphony X
The Flower Kings
The Tangent
Thought Chamber
Tiles
Transatlantic
Trey Gunn (fra King Crimson)
Ty Tabor
Vanden Plas
Damians


=== Revisited Records ===
Dette plateselskapet har spesialisert seg på nyutgivelser av krautrock-album av band som for eksempel:

Amon Düül II
Klaus Schulze
Kraan


== Eksterne lenker ==
Offisielt nettsted 
Offisielt nettsted 
(en) InsideOut Music på MySpace
Ann-Mari Thomassen

Ann-Mari Katharine Thomassen (født 18. april 1964 i Hamarøy) er en samisk politiker og allmennlærer. Hun er sametingsrepresentant fra partiet Norske Samers Riksforbund og er medlem av Sametingsrådet.
Thomassen er valgt som representant til Sametinget fra Vesthavet valgkrets for perioden 2013 til 2017. Hun ble første gang valgt inn til Sametinget i 2001, og var medlem av Sametingsrådet også i 2006-2007.
Thomassen er utdannet allmennlærer og ansatt ved Kongsvik skole. Hun er samboer og har 4 barn.


== Verv ==
2008-2013 Leder av Hinnøy og omegn sameforening
1997-2005 Styremedlem i Beaivváš Sámi Teahter
1992-1994 Leder av Hinnøy og omegn sameforening
1989 - 1990 Leder i Sandmark bygdeutviklingsselskap as


== Verv i Sametinget ==
2013-2017 Sametingsrepresentant
2013-dd Medlem av Sametingsrådet
2009-2013 Sametingsrepresentant
2006-2007 Medlem av Sametingsrådet
2005-2006 Leder av Sametingets tilskuddstyre
2005-2009 Sametingsrepresentant
2001-2005 Medlem i Samisk parlamentarisk råd
2001-2005 Sametingsrepresentant


== Kilder ==
Sametinget: Ann-Mari Thomassen
NRK: Ann-Mari Thomassen
Odd Mathis Hætta: Sametinget i navn og tall : Høsten 2001 - høsten 2005
Tanzanias kvinnelandslag i fotball

Tanzanias kvinnelandslag i fotball representerer Tanzania i internasjonal fotball. Tanzania har vært med på kvalifiseringen til Afrikamesterskapet siden 2002, men kvalifiserte seg først i 2010.
Fram til 2000 var det bare ett kvinnelag i Tanzania. Deretter, etter at kvinnene viste framgang, ble det satset på et landslag som deltok for første gang i kvalifiseringen til Afrikamesterskapet i 2002. Siden den tid har Tanzania vært med på kvalifisering til både Afrikamesterskapet og OL. I kvalifiseringen til Afrikamesterskapet har Tanzania stort sett enten kommet seg forbi første kvalifiseringsrunde (ofte på bekostning av Eritrea) eller vært seedet til andre, men aldri videre til selve finalen. Tanzania befinner seg i et nivå under de beste og nest beste lagene, men betydelig bedre enn de dårligste. Imidlertid har avstanden blitt mindre, fra de i 2002 tapte 0-10 over to kamper for middelhavsseilerne Zimbabwe til de i 2008 tapte 1-5 for medaljekandidat Kamerun, også over to kamper, og med 1-2 borte.
I kvalifiseringen til Afrikamesterskapet i 2010 var Tanzania heldigere i sin kvalifisering. De begynte riktignok mot mer meritterte Etiopia, men en overraskende borteseier la grunnlaget for videre avansement. Deretter møtte Tanzania sin nær obligatoriske motstander Eritrea, som de slo klart ut i andre runde. Dermed kvalifiserte Tanzania seg for sitt første afrikamesterskap.


== Noter og referanser ==
* = Fargene på draktene er valgt ut ifra hva bilder av dem viser, og disse likner verken på herrenes drakter (blå/gul/blå) eller på FIFAs forslag (grønn-gul-blå/sort/grønn-sort).


== Eksterne lenker ==
Tanzanian women getting ready for world cup 2010 afrol News (Engelsk)
Terje H. Tretnes

Terje Hallgeir Tretnes (født 18. juni 1960 i Karasjok) er en samisk politiker. Han var partileder i Samefolkets parti, og har vært representant fra Karasjok for partiet sitt i Sametinget. Tretnes er et av medlemmene i den såkalte «firerbanden» – en gruppe på fire énpartirepresentanter som utgjorde deler av Norske Samers Riksforbunds parlamentariske grunnlag.Han satt også på Sametinget i perioden 2001-05. 


== Referanser ==
Hjelmhodeskinker

Hjelmhodeskinker er en slekt av små skinker som forekommer på Ny-Guinea og naboøyene. De har en rød eller oransje ring rundt øynene som voksne, og et stort, trekantet hode. Hjelmhodeskinker skiller seg fra andre skinker ved å ha ru hud, og fire rader med forstørrede skjell med tagger langs rygg og hale, som gir dem en overflatisk likhet med krokodiller. De er også blant de få øgler som kan skrike høyt.


== Eksterne lenker ==
(en) Hjelmhodeskinker i Encyclopedia of Life 
(en) Hjelmhodeskinker i Global Biodiversity Information Facility 
(en) Hjelmhodeskinker hos NCBI 
(en) Kategori:Tribolonotus – bilder, video eller lyd på Wikimedia Commons 
Tribolonotus – detaljert informasjon på Wikispecies The Reptile Database: Tribolonotus
Pacific Biodiversity Information Forum: Tribolonotus Arkivert 5. mars 2016 hos Wayback Machine.
Reptile Planet: Crocodile Skink
Deans Crocodile skinks
Synnøve Solbakken-Härkönen

Synnøve Solbakken-Härkönen (født 10. mai 1958) er sametingsrepresentant for Norske Samers Riksforbund i perioden 2005-2009. 
Hun har tidligere vært rektor ved Samisk videregående skole i 7 år. Hun er gift med Seppo Härkönen og har et barn.


== Eksterne lenker ==
Biografi hos Sametinget
Frydenlund (Bergen)

Frydenlund er et lyststed som tidligere lå i Frydenlundsveien 9, i 1882-1976 navn på en bratt bakke fra Sandviksveien opp til lyststedet Frydenlund, på «Holmen» i den midtre delen av Sandviken i Bergen. Bygningen ble demontert og gjenreist på Gamle Bergen Museum 1949-1951.


== Bygningen ==
Lyststedet ble oppført av kjøpmann Lorentz Holtermann (1768–1837) mellom 1797-1799. En tegning av Johan F. L. Dreier viser at dette var en enetasjes bygningen med valmtak og en midtark som har saltak med sterk svai. Tapetet i salen er dekorert med malte ranker og medaljonger av Johan Georg Müller (1771–1822). Opprinnelig var det en hage foran huset med geometrisk formete bed på begge sider av en vei som førte frem til hovedinngangen. Lyststedet Frydenlund ble modell for mange mindre hus i grendene i Sandviken.


== Eiere ==
Fra 1832 hadde eiendommen ulike eiere. Kjøpmann Christian Joachim Mohn (1802–1894) eide huset fra 1849 og frem til kjøpmann Gerhard Stoltz overtok eiendommen i 1870. Stoltz satte i stand huset og tok det i bruk som helårsbolig. Dette medførte noen endringer, men planen i første etasje ble ikke endret, og bygningen beholdt sine opprinnelige detaljer. I 1947 solgte familien Stoltz grunnen til et byggeselskap. Huset, på tross av at det hadde blitt fredet i 1927, ble flyttet til Gamle Bergen Museum.


== Litteratur ==
Bjerknes, Kristian: Gamle borgerhus i Bergen, Bergen 1961


== Referanser ==


== Eksterne lenker ==
Bergen byleksikon på nett, om Frydenlund (lyststed)
Arkitekt Egil Øfstegaards oppmålingstegning av hovedfasade, 1943
Tegning av huset med opprinnelig plassering
Tegning av huset
Om huset
Kunsthistorie.com: Interiørbilder fra huset på Gamle Bergen Museum
«Frydenlund (Bergen)». Kulturminnesøk. Riksantikvaren – Direktoratet for kulturminneforvaltning.
Den tropiske stormen Allison

Den tropiske stormen Allison var en tropisk storm som rammet Sørøst-Texas i orkansesongen i juni 2001. Den var første storm i sesongen, i tillegg varte Allison uvanlig lenge for en junistorm, og den holdt seg tropisk eller subtropisk i 15 dager. Stormen utviklet seg fra en tropisk bølge i nordlige Mexicogulfen den 4. juni 2001, og traff øvre Texas-kysten like etter. Den drev nordover gjennom staten, snudde mot sør, og drev tilbake ut i Mexicogolfen. Stormen fortsatte videre mot øst-nordøst, gjorde landfall i Louisiana, og fortsatte sørøst i USA og Midtatlanteren. Allison var første storm siden Tropisk Storm Frances i 1998 som rammet kystlinjen i nordlige Texas.Stormen etterlot kraftige regnskyll med opptil 1 000 mm nedbør i Texas. Verst flom forekom i Houston, der Allison gjorde mest skade: 30 000 mennesker ble hjemløse etter at stormen flommet over 70 000 hus og ødela 2 744 hjem. Sentrum av Houston var oversvømmet og forårsaket skade på sykehus og næringsbygninger. Tjuetre mennesker døde i Texas. Allison forårsaket $ 5,5 milliarder i skade og 41 dødsfall. Bortsett fra Texas var Louisiana og sørøstlige Pennsylvania verst rammet. 
I etterkant av stormen erklærte President George W. Bush 75 counties langs Allisons vei som katastrofeområder, slik at innbyggerne kunne søke om hjelp. Allison er den eneste tropiske storm som har beholdt sitt navn historisk uten å ha nådd orkan styrke.


== Referanser ==
Angistri

Angistri (gresk: Αγκίστρι; «fiskekrok») er en liten gresk øy og kommune som ligger i Saroniabukta utenfor Athen. Den tilhører den regionale enheten Øyene.


== Bosetning ==

Øya var bosatt i antikken, noe som er bevitnet ved noen arkeologiske steder.
Det er kun tre bosetninger på Angistri: Milos (Megalokori), Skala og Limenaria. Milos med en befolkning på 566 mennesker er hovedlandsbyen og hvor flertallet av øyboerne bor. Skala med 448 innbyggere ligger tyve minutters gange fra Milos langs en kystvei. Skala er stedet hvor de fleste turistfasilitetene og hotellene er. Limenaria er den minste landsbyen med kun 128 beboere og ligger på motsatt side av øya med svært lite turister. Øyas totale befolkning i henhold til folketellingen av 2011 var på 1142 beboere. I sommermånedene kan antallet mennesker ofte tredobles. Dets landareal er på 13,367 km².


== Geografi ==
Angistri er en øy i Saroniabukta. Den ligger omtrent 35 km sørvest for Pireus og seks km sørvest for øya Egina. Halvøya Methana ligger seks km sør for det greske fastlandet på Peloponnes som er 14 km øst. Agistri er seks km lang og opptil tre km bred. Det er dekket av furuskog og er kupert. Det høyeste punktet er på 294 meter.
Angistri ligger meget nær de større øyene i øygruppen De saroniske øyer som Egina. Angistri kan bli nådd fra Egina med båt på rundt ti minutter. Det går en rekke båter, blant annet fra Angistri Express og en rekke båtdrosjer. Øya ligger også en times båttur fra Athens havneby Pireus. Den nærmeste flyplassen ligger ved Athen. Det går ferge til Pireus og hydrofoilbåt mellom Egina og Angistri.


== Økonomi ==
Angistri er en meget populær ferieøy hvor både grekere og utenlandske besøkende kommer for å tilbringe somrene. Det finnes flere store strender på øya. Den største er utenfor landsbyen Skala. Den er meget langgrunn og blir ansett som mest barnevennlig. Det finnes også en nudiststrand som kalles for Halikada. Ved denne finnes det ingen servering som ved andre strender. Da den ligger i skjul nedenfor noen klipper er den noe møysommelig å ta seg ned til. Agistri er også egnet for spaserturer og flere ulike stier.
For noen få tiår siden var fiske det viktigste industrien. Grunnet overfiske og forurensning av farvannet rundt har fiskeindustrien drept seg selv. Landbruket som tidligere drev på med dyrking av oliven, korn og frukt, foruten også harpiks, har også dødd ut.


== Referanser ==


== Eksterne lenker ==
Offisielt nettsted 
(en) Angistri – kategori av bilder, video eller lyd på Commons
Åkerfly

Åkerfly (Tholera spp.) er en slekt av nattfly som tilhører underfamilien Hadeninae. To arter, gulringet åkerfly og hvitribbet åkerfly, forekommer i det sørligste Norge.


== Utseende ==
Middelsstore (vingespenn 32 – 46 mm for de norske artene), kraftige nattfly, grå, brune eller svartaktige på farge. Hannene har smalt fjærformede antenner.


== Levevis ==
Artene har larver som lever på gras og finnes helst på grasmarker, men de to som forekommer i Norge er ikke spesielt knyttet til dyrket mark, så navnet åkerfly er misvisende. De to norske artene flyr i august – september.


== Utbredelse ==


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien Noctuoidea
Familien nattfly, Noctuidae
Underfamilien Hadeninae
Stammen Hadenini
Slekten åkerfly, Tholera Hübner, 1821
Tholera americana (Smith, 1894) – vestlige Nord-Amerika
gulringet åkerfly, Tholera cespitis (Denis & Schiffermüller, 1775)
hvitribbet åkerfly, Tholera decimalis (Poda, 1761)
Tholera gracilis Kostrowicki, 1963 – beskrevet fra Israel
Tholera hilaris (Staudinger, 1901) – Tyrkia


== Kilder ==
Norges sommerfugler – Nattfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Fauna Europaea, utbredelsesdatabase for europeiske dyr. [3]


== Eksterne lenker ==
(en) Åkerfly i Encyclopedia of Life 
(en) Åkerfly i Global Biodiversity Information Facility 
(no) Åkerfly hos Artsdatabanken 
(sv) Åkerfly hos Dyntaxa 
(en) Åkerfly hos Fauna Europaea 
(en) Åkerfly hos ITIS 
(en) Åkerfly hos NCBI 
(en) Kategori:Tholera – bilder, video eller lyd på Wikimedia Commons 
Tholera – detaljert informasjon på Wikispecies
Marie Therese Nordsletta Aslaksen

Marie Therese Nordsletta Aslaksen (født 19. mars 1979) er en norsk samisk politiker, som representerte Samer bosatt i Sør-Norge (SbS) på Sametinget i perioden 2009–2013  og 2013–2017. I perioden 2009–2013 var hun da medlem i plan- og finanskomiteen. I tillegg var hun leder av tilskuddsstyret.  
Hun var også sametingsrepresentant i periodene 1997–2001 og 2005–2009, men da for Arbeiderpartiet. For perioden 2001–2005 var hun 1. vararepresentant, og var samtidig nestleder i tilskuddsstyret. 
Hun er utdannet sosionom og bedriftsøkonom, og jobber som lærer ved Volla skole. 


== Familie ==
Hun er mor til Aina Madelén Nordsletta Aslaksen, som stilte som kandidat for Nordkalottfolket ved sametingsvalget i 2021.


== Referanser ==


== Kilder ==
Hætta, Odd Mathis (1998). Sametinget i navn og tall. no#: Sametinget. ISBN 8291200025. 
Hætta, Odd Mathis (2002). Sametinget i navn og tall. no#: Sametinget. ISBN 8291200033. 


== Eksterne lenker ==
Marie Therese Nordsletta Aslaksens biografi på Sametingets nettsider (besøkt 11. mai 2015)
Per Andersen Bæhr

Per Andersen Bæhr (født 28. januar 1944 i kautokeino) er en samisk politiker.
Han er representant for Flyttsamelista sin liste på Sametinget for perioden 2013-17, der han er medlem i Nærings- og kulturkomiteen. Han var også sametingsrepresentant de fire foregående periodene; 1997-2001, 2001-05, 2005-09 og 2009-13.
Siden 2009 har han vært nestformann i distriktsstyret for Spálca, og han har vært styremedlem for reinbeitedistrikt 30 B siden 2010.I tillegg til Sametinget har han vært medlem i styret for Finnmarkseiendommen, og var fra 2003 til 2007 varamedlem i fylkestinget i Finnmark for Høyre. Han har også vært formannskapsmedlem i Kautokeino kommune fra 1991 til 2005. Han har også vært bl.a. leder i styringsgruppen ved distriktsinndelingsprosjektet for Vest-finnmark, varaordfører i Kautokeino kommune og leder i Kautokeino flyttsamelag. 
Ved siden av politikken er han også reineier. Han er gift og har ett barn.  


== Referanser ==


== Kilder ==
Odd Mathis Hætta: Sametinget i navn og tall : Høsten 1997 - høsten 2001
Odd Mathis Hætta: Sametinget i navn og tall : Høsten 2001 - høsten 2005


== Eksterne lenker ==
Sametinget - Biografi
Stranda stadion

Stranda stadion er et fotballstadion i Svolvær i Vågan i Lofoten. Det er hjemmebane for FK Lofoten, Svolvær IL og Knausen FK. Tilskuerkapasiteten er på 3000.
To Kingdom Come

For sangen med samme navn av The Band, se «To Kingdom Come»To Kingdom Come: The Definitive Collection er et samlealbum fra det kanadisk-amerikanske rockebandet The Band, utgitt i september 1989. Albumet består av 31 spor, hovedsakelig fra gruppens åtte album på Capitol Records. Det presenterte et definitivt portrett av gruppen. Gruppens bedre kjente sanger; «The Weight», «Up on Cripple Creek», «Chest Fever», «The Night They Drove Old Dixie Down», «The Shape I'm in», «Life Is a Carnival» og «It Makes No Difference». Rarieteter som «Loving You Is Sweeter Than Ever», «Get Up Jake» og «Back to Memphis» finnes også på platen.
Albumet er oppkalt etter en låt på gruppens debutalbum Music From Big Pink, en av de veldig få sangene sunget av gitarist og hovedskribent Robbie Robertson. Albumet ble gitt ut på tre LP-er og to CD-er. Albumet er nå ute av print.


== Sporliste ==
«Back to Memphis» (C. Berry)
«Tears of Rage» (B. Dylan-R. Manuel)
«To Kingdom Come» (R. Robertson)
«Long Black Veil» (M. Wilkin-D. Dill)
«Chest Fever» (R. Robertson)
«The Weight» (R. Robertson)
«I Shall Be Released» (B. Dylan)
«Up on Cripple Creek» (R. Robertson)
«Loving You Is Sweeter Than Ever» (S. Wonder-I. J. Hunter)
«Rag Mama Rag» (R. Robertson)
«The Night They Drove Old Dixie Down» (R. Robertson)
«The Unfaithful Servant» (R. Robertson)
«King Harvest (Has Surely Come)» (R. Robertson)
«The Shape I'm in» (R. Robertson)
«The W. S. Walcott Medicine Show» (R. Robertson)
«Daniel And The Sacred Harp» (R. Robertson)
«Stage Fright» (R. Robertson)
«Don't Do It» (B. Holland-L. Dozier-E. Holland)
«Life Is a Carnival» (R. Danko-L. Helm-R. Robertson)
«When I Paint My Masterpiece» (B. Dylan)
«4% Pantomime» (R. Robertson-V. Morrison)
«The River Hymn» (R. Robertson)
«Mystery Train» (H. Parker, Jr.-S. Phillips, ytterligere lyrikk er skrevet av R. Robertson)
«Endless Highway» (R. Robertson)
«Get Up Jake» (R. Robertson)
«It Makes No Difference» (R. Robertson)
«Ophelia» (R. Robertson)
«Acadian Driftwood» (R. Robertson)
«Christmas Must Be Tonight» (R. Robertson)
«The Saga of Pepote Rouge» (R. Robertson)
«Knockin' Lost John» (R. Robertson)


== Personell ==
The Band – Plateprodusent (spor 1, 9, 14-31)
John Simon -Plateprodusent (spor 2-8, 10-13)
Rick Danko – Bass, fiolin, gitar, vokal
Levon Helm – Trommer, mandolin
Garth Hudson – Orgel, piano, trekkspill, klavinett, blåseinstrumenter
Richard Manuel – Piano, orgel, klavinett, trommer, munnspill, vokal
Robbie Robertson – Gitar, autoharpe, vokal
John Simon – Saksofon, tuba, bariton horn, piano
Van Morrison – Vokal
Allen Toussaint – Messingblåseinstrumenter
Billy Mundi – Trommer
Byron Berline – Fiolin
Se individuelle album for kreditering av lydteknikere.


== Eksterne lenker ==
(en) To Kingdom Come på Discogs 
(en) To Kingdom Come på MusicBrainz
Mount Andromeda

Mount Andromeda kan vise til:

Mount Andromeda (Alberta) – i Canada
Mount Andromeda (Sør-Sandwichøyene)
Filmåret 1891

Filmåret 1891 er en oversikt over lanserte filmer, fødte og avdøde filmpersonligheter i 1891.


== Årets filmer ==
Dickson Greeting
Duncan and Another, Blacksmith Shop
Duncan or Devonald with Muslin Cloud
Duncan Smoking
Men Boxing
Monkey and Another, Boxing
Newark Athlete


== Fødsler ==


== Dødsfall ==


== Referanser ==
Quadrant Peak

Quadrant Peak er det høyeste punktet på øya Vindication i Sør-Sandwichøyene, som er en del av det britiske oversjøiske territoriumet Sør-Georgia og Sør-Sandwichøyene. Quadrant Peak er 430 moh.
Fjelltoppen ble navngitt av UK Antarctic Place-Names Committee (UK-APC) i 1971 og fikk navnet etter sitt kvadratiske utseende.
Flyttsamelista

Flyttsamelista (nordsamisk: Johttisápmelaččaid Listu) er et samisk politisk parti i Norge. Partiet stiller bare liste i Ávjovárri valgkrets, som består av kommunene Karasjok, Kautokeino og Porsanger .


== Representanter på Sametinget ==
Per Andersen Bæhr, satt fra 1997 til 2017
Anders Somby jr. var valgt i periodene 2009-13 og 2017–21
Berit Marie Eira er valgt i perioden 2021-25


== Referanser ==
Omar Barboza

Omar Barboza er partileder for det politiske opposisjonspartiet Un Nuevo Tiempo (En Ny Tid) i Venezuela som er i opposisjon til Hugo Chávez som sitter som president i Venezuela.
Etter den andre folkeavstemningen 14. februar 2009, der 54 prosent av de stemmeberettigede i Venezuela stemte for å endre grunnloven i Venezuela slik at president Hugo Chávez kan stille til gjenvalg som president i Venezuela så mange ganger han vil, uttalte Barboza til The Associated Press at «Vi er demokrater. Vi aksepterer resultatet.», men la til at «I praksis blir dette et diktatur. Det er kontroll over all makt, manglende maktdeling, skruppelløs bruk av statlige ressurser og forfølgelse av motstandere».


== Referanser ==